དེ་ཡང་ང་ཚོའི་ས་གནས་ལ་མཚོན་ན་འདུས་བསྡོད་མི་གྲངས་ལས་ཉུང་མཐའ་ཡང་བརྒྱ་ཆའི་དགུ་ཅུ་བོད་རིགས་ཡིན་པ་དང་།དེ་ལས་བོད་ཡིག་ཁོ་ན་ལས་རྒྱ་ཡིག་ཡིག་འབྲུ་གཅིག་ཙམ་ཡང་མི་ཤེས་མཁན་ཧ་ལམ་ཡང་བརྒྱ་ཆའི་ལྔ་བཅུ་ཡས་མས་དང་།ལྷག་པར་དུ་དགོན་པའི་གྲྭ་བ་དང་རོང་འབྲོག་མང་ཚོགས་ལས་ཕོ་མོ་རྒན་གཞོན་མེད་པར་ཚང་མས་བོད་ཡིག་ཁོ་ན་ལས་ཡིག་རིགས་གཞན་པ་གཞར་ཡང་མི་ཤེས་ལ།ཡིག་རིགས་གཞན་ལ་འབྲེལ་འདྲིས་དང་བསླབ་པའི་སྐལ་བ་དང་གོ་སྐབས་ཀྱང་ཤིན་ཏུ་ཉུང་བས།ད་ལྟ་ཁོ་ཚོས་ཏང་དང་རྒྱལ་ཁབ་ཀྱི་ཁྲིམས་ལུགས་སམ་སྒྲིག་ཡིགསྲིད་གཞུང་དང་གོང་རིམ་གྱི་དགོངས་དོན་དང་བཀའ་རྒྱསྤྱི་ཚོགས་གསར་བའི་བཅོས་བསྒྱུར་གྱི་ཁ་ཕྱོགས།ཐ་ན་རྫོང་ནང་ཁུལ་གྱི་སྤྱི་ཚོགས་བདེ་འཇགས་སྔོན་འགོག་དང་།སྤྱི་ཚོགས་ཆ་མཐུན་གྱི་རྩ་བའི་བསམ་བློ།རྫོང་སྲིད་གཞུང་གི་འབྲེལ་ཡོད་གནས་ཚུལ་དང་བརྡ་འཕྲིན།ལྷག་པར་དུ་ཁོ་ཚོ་མི་རེ་རེ་འབྲེལ་བ་ཡོད་པའི་ཁྲིམས་ལུགས་ཤེས་བྱ་དང་།བདེ་འཇགས་ཤེས་བྱ།འཕྲོད་བསྟེན་ཤེས་བྱ།རྫོང་ནང་ཁུལ་གྱི་གསར་བྱུང་གནས་ཚུལ་ཙམ་ཡང་རྟོག་ཐབས་བྲལ་ལ།དེ་དག་མ་ཤེསཔའི་རྒྱུ་མཚན་གྱིས་ཁོ་ཚོ་རྒྱུན་དུ་ཁྲིམས་ལ་འགལ་བ།སྤྱི་ཚོགས་བདེ་འཇགས་ལ་འགལ་བ།འགྲིམ་འགྲུལ་བདེ་འཇགས་ལ་འགལ་བ་སོགས་དོན་དག་འདྲ་མིན་སྣ་ཚོགས་འབྱུང་གིན་འདུག་ལ།ལྷག་པར་དུ་ཁོ་ཚོས་རང་གི་འཚོ་བ་དང་འབྲེལ་བའི་གོང་རིམ་གྱི་བརྡ་སྦྱོར་དང་དྲིལ་བསྒྲགས་ཡི་གེ་ཙམ་ཡང་ཀློག་ཐབས་བྲལ་བས།ད་ནས་བཟུང་གོང་རིམ་ལས་ཁུངས་དང་འབྲེལ་ཡོད་སྤྱི་སྟེགས་དོ་དམ་པ་རྣམ་པས་འདྲ་མཉམ་ངང་བོད་ཡིག་གི་ལམ་ནས་ང་ཚོར་ལམ་སྟོན་དང་སློབ་གསོ།ཁྲིམས་ལུགས་དྲིལ་བསྒྲགས་དང་གསར་འགྱུར་ཤེས་བྱ་ངོ་སྤྲོད་བྱ་བར་རེ་བ་ནན་གྱིས་ཞུས་པ་ཡིན།